«Հեղափոխությունը եղել է Հանրապետականի ստեղծած ռեժիմի դեմ, և այսօր չկա այդ համակարգն իշխանության մեջ, հետևաբար հակահեղափոխության պետք է դիմեն հանրապետականները, տրամաբանությունը սա է՝ պետք է իրենք անեն, կամ ասենք՝ Ռոբերտ Քոչարյանը նրանց հետ։ Ունե՞ն նրանք շանս դա անելու, բնականաբար՝ ո՛չ», - ասաց Մարուքյանը՝ շարունակելով. - «Ես կարծում եմ, որ հակահեղափոխության օջախ այսօր Հայաստանում չկա։ Ոչ Հանրապետական կուսակցությունը, ոչ էլ Ռոբերտ Քոչարյանը չունեն հնարավորություն վերադառնալու։ Այդ հնարավորությունը ես չեմ տեսնում, հետևաբար նաև վտանգը չեմ տեսնում հակահեղափոխության»։